«Arsenal» Angliya chempionatidagi 7-divizion jamoasi bo‘lmish «Ednesford Taun»dan Koen Bremellni xarid qildi. Londonliklar jamoasi bosh murabbiyi Arsen Venger 20 yoshli bu futbolchi bilan alohida gaplashgan. U «Arsenal»ning yoshlar jamoasida o‘ynay boshlaydi. «Arsenal» ushbu futbolchini 40 ming funtga sotib olgan. «Bu ishonib bo‘lmaydigan ish. Orzuimga yetishdim. Bu yerdaligimga ko‘zlarim ishonmayapti», — degan ushbu yosh himoyachi. U futbolchilikka kirib kelishdan avval avtomobil zavodida ishlagan. «Men ishlab chiqarish liniyasida ishlardim, mashinalarga benzin, tormoz moylari quyardim. Haftaning 4 kunida soat 6:30dan 17:15ga qadar», — degan Bremell.